Detaljni pregled razvoja „orijentacijskih stopa” koje su se primjenjivale do 2003. nalazi se u Prilogu 2. s tablicom u kojoj su navedeni ciljevi zapošljavanja doneseni od 2003.

Komisija je donijela nekoliko komunikacija kojima se utvrđuje metodologija za definiranje cilja koji treba postići, bilo u obliku „orijentacijskih stopa” u razdoblju do 2003. ili „indikativnih ciljeva zapošljavanja” nakon 2003. . Komisija je redovito izvještavala o napretku u postizanju ciljeva zapošljavanja i donijela korektivne mjere kada je to bilo potrebno.

Slijedom toga, za one članove osoblja iz Ujedinjene Kraljevine koji prijave promjenu državljanstva nakon 29. ožujka 2017. smatrat će se kako su zadržali državljanstvo UK kao svoje prvo državljanstvo u cilju osiguranja uravnotežene zastupljenosti osoblja unutar Komisije, osobito na srednjoj i višoj upravljačkoj razini.

Da bi se u potpunosti uzela u obzir činjenica da je Ujedinjena Kraljevina i dalje država članica do dana napuštanja Unije, a u cilju rješavanja tog pitanja bez prejudiciranja ishoda pregovora u tijeku, predlaže se preračunavanje svake relevantne brojke bez uključivanja vrijednosti za Ujedinjenu Kraljevinu. Izvješće daje detaljni pregled trenutačne zastupljenosti državljana Ujedinjene Kraljevine u Komisijinu osoblju funkcijske skupine AD (vidjeti Prilog 7.c). Državljani Ujedinjene Kraljevine zauzimaju pretežno razrede iznad AD9. Polovina njih je na dan 1. 1. 2017. bila starija od 50,5 godina.

Svaki dužnosnik stoga mora prijaviti barem jedno državljanstvo u vrijeme svojeg imenovanja. To se državljanstvo unosi u informacijski sustav kao „prvo državljanstvo” i ostaje stalno, osim ako dužnosnik ne zatraži izmjenu.

Kako bi se osigurala proporcionalnost mjera, ovo izvješće će se usredotočiti samo na funkcijsku skupinu AD. Dok se članak 27. SR-a odnosi na sve osoblje, bez obzira na funkcijsku skupinu, za funkcijske skupine AST i AST-SC granice su raspona dopuštenih odstupanja šire. Štoviše, zahtjev za odražavanje nacionalne raznolikosti Europske unije stroži je za dužnosnike zadužene za rukovodeće, konceptualne, analitičke, jezične i znanstvene poslove (tj. dužnosnike funkcijske skupine AD), nego za one koji su zaduženi za izvršne i tehničke zadaće (tj. dužnosnike funkcijske skupine AST) ili uredske i tajničke zadaće (tj. dužnosnike funkcijske skupine AST-SC).

Treba napomenuti i da razredi AD 13 i AD 14 u pravilu nisu razredi za zapošljavanje (i stoga su isključeni iz područja primjene analize), a osim toga od stupanja na snagu revizije Pravilnika o osoblju iz 2014. ti su razredi rezervirani za rukovodeće ili savjetodavne funkcije. Populacija nerukovodećeg osoblja u tom rasponu razreda naslijeđe je prošlosti i uglavnom se sastoji od državljana država članica koje su pristupile prije 2004. te će se s vremenom značajno smanjiti jer dobna raspodjela tog osoblja upućuje na to da će velika većina njih otići u mirovinu u narednih 10 – 15 godina. Stoga će predstojeća umirovljenja više utjecati na određeni broj državljanstava država članica koje su pristupile prije 2004.

Članak 27. SR-a prvi je članak poglavlja o zapošljavanju. U primjeni članka 31. SR-a dužnosnici u funkcijskoj skupini AD zapošljavaju se samo u razrede od AD 5 do AD 8 i, prema potrebi, u razrede AD 9, AD 10, AD 11 ili, u iznimnim slučajevima, AD 12. U skladu s tom razlikom, izvješće posebno razmatra raspone

-u relativnom smislu najveći manjak uočen je kod Hrvata (koji su dosegnuli 5 % njihove orijentacijske stope), Bugara (8 %) i Rumunja (13 %).

Nedovoljna zastupljenost državljana zemalja članica koje su pristupile nakon 2004. u rasponu razreda AD 9 – AD 12 u određenoj se mjeri očekivala, budući da u tim razredima nije organiziran nijedan natječaj u okviru posebnih mjera odstupanja za proširenje (osim za rukovodeće pozicije). Cilj je bio postupno popuniti sve razrede, počevši od dna. Zbog toga se to odnosi na sve državljane država članica koje su pristupile nakon 2004.

Stanje se razvija u skladu s očekivanjima. Broj dužnosnika iz svih država članica koje su pristupile EU-u 2004. dosegnuo je između 50 % i 70 % zadanog cilja. Što se tiče državljana iz država članica koje su pristupile EU-u 2007. i 2013., još je uvijek prerano da bi se uočila njihova osjetna zastupljenost u tim razredima. Međutim, njihova razina zastupljenosti u rasponu razreda AD5 – AD8 (više od 200 %, odnosno 140 % cilja, vidjeti Prilog 7.a) daje razumno jamstvo da je taj proces na dobrom putu. Komisija će nastaviti pažljivo pratiti razvoj njihove razine zastupljenosti u tim razredima u cilju provjere hoće li se nastaviti u skladu s trenutnim trendom.

Čini se da jedino podzastupljenost državljana Luksemburga u ovom rasponu razreda nije opravdana. Međutim, trebalo bi napomenuti i da bi takva podzastupljenost mogla biti povezana s malom populacijom u ovom slučaju: kad bi u navedenim razredima bilo još samo 4 državljana, Luksemburg ne bi bio svrstan među podzastupljena državljanstva.

2.1.2. Raspon razreda AD 5 – AD 8

Raspon AD 5 – AD 8 zaslužuje posebnu pažnju u dinamičkoj perspektivi. Štoviše, u skladu sa zahtjevima Pravilnika o osoblju, ovo je raspon u kojem se mora provesti najmanje 80 % imenovanja. Razina zastupljenosti državljanstava u okviru ovog raspona razreda određuje razinu zastupljenosti državljanstava u rasponu AD9 – AD12 kroz deset godina. Stoga je upravo ta populacija ona iz koje će se u tom razdoblju izabrati rukovoditelji (točnije: srednji rukovoditelji). Sadašnja uravnotežena zastupljenost u rasponu AD5 – AD8 preduvjet je za uravnoteženu zastupljenost državljanstava u višim razredima u dužem roku.

U Prilogu 7.a naveden je pregled stanja na dan 1. siječnja 2017. Glavni su nalazi da, na taj dan,

-10 državljanstava (sve redom države članice koje su pristupile u razdoblju do 2004.) značajno podzastupljeno: Danska, Njemačka, Irska, Francuska, Luksemburg, Nizozemska, Austrija, Portugal, Finska i Švedska.

-u apsolutnom smislu najveći manjak uočen je kod državljana Njemačke (gotovo 230 osoba) i Francuske (gotovo 140).

-u relativnom smislu najveći manjak uočen je kod državljana Luksemburga (nije bilo nijedne osobe iz Luksemburga), Švedske i Danske (koja je dosegla tek oko 30 % svoje orijentacijske stope).

Nedovoljna zastupljenost većine državljanstava zemalja EU-14 u rasponu razreda AD5 – AD8 može se barem djelomično objasniti obrascima zapošljavanja nakon 2004. To je zbog činjenice da je većina radnih mjesta rezerviranih za zapošljavanje državljana iz država članica koje su pristupile nakon 2004. bila u rasponu od AD 5 do AD 8. Koncentracija zapošljavanja osoblja iz novih država članica u osnovnim razredima gotovo je automatski dovela do nedovoljne zastupljenosti državljana iz država članica prije 2004.

Samo 4 državljanstva država iz skupine EUR-14 dovoljno je zastupljeno u rasponu od AD 5 do AD 8: dva neznatno ispod svoje orijentacijske stope (Španjolci i Talijani) i dva koja su dosegla svoje orijentacijske stope (Belgijci i Grci).

To stanje zahtijeva prikladne ciljane mjere za povećanje razine zastupljenosti tih državljanstava koja su inače u situaciji da se suoče s „generacijskim jazom”.

Međutim, upitno je jesu li te ciljne odgovarajuće mjere dovoljne za dugoročno osiguranje uravnotežene zastupljenosti svih državljanstava. U pogledu toga mogu se iznijeti dva elementa.

2.2. Temeljni razlozi za podzastupljenost u rasponu razreda od AD 5 do AD 8

2.2.1. Dostupni kandidati na EPSO-vom popisu uspješnih kandidata

Čini se da činjenica da su četiri državljanstva država članica EU-14 dovoljno zastupljena, unatoč obrascima zapošljavanja u posljednjih 12 godina, upućuje na to da postoje i drugi razlozi koji objašnjavaju manjak određenih državljanstava. Dio objašnjenja nalazi se u raspodjeli EPSO-ovih uspješnih kandidata.

Tablice u prilozima 8.a i 8.b pokazuju da dostupnost uspješnih kandidata od 2010. nije bila u skladu s orijentacijskim stopama. Situacija je osobito iznenađujuća na natječajima za specijalizirane profile AD, gdje 23 od 27 državljanstava nije dovoljno zastupljeno u usporedbi s njihovom orijentacijskom stopom. Samo 4 državljanstva udovoljava svojim orijentacijskim stopama: Belgijci, Grci, Talijani i Španjolci , tj. 4 državljanstva država skupine EU-14 koje su dovoljno zastupljene u rasponu od AD 5 do AD 8 kako je navedeno iznad u odjeljku 2.1.2.